CELEX: 62015CN0496
Language: fi
Date: 2015-09-22 00:00:00
Title: Asia C-496/15: Ennakkoratkaisupyyntö, jonka Landessozialgericht Rheinland-Pfalz, Mainz (Saksa) on esittänyt 22.9.2015 – Alphonse Eschenbrenner v. Bundesagentur für Arbeit

21.12.2015   
            
            
               FI
            
            
               Euroopan unionin virallinen lehti
            
            
               C 429/8
            
         Ennakkoratkaisupyyntö, jonka Landessozialgericht Rheinland-Pfalz, Mainz (Saksa) on esittänyt 22.9.2015 – Alphonse Eschenbrenner v. Bundesagentur für Arbeit
   (Asia C-496/15)
   (2015/C 429/12)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landessozialgericht Rheinland-Pfalz, Mainz
   
      Pääasian asianosaiset
   
   
      Valittaja: Alphonse Eschenbrenner
   
      Vastapuoli: Bundesagentur für Arbeit
   
      Ennakkoratkaisukysymykset
   
   
               1)
            
            
               Onko Euroopan unionin primaarioikeuden määräysten ja/tai johdetun oikeuden säännösten (erityisesti SEUT 45 artiklan [aiempi EY 39 artikla] ja asetuksen (EU) N:o 492/2011 (1) 7 artiklan) kanssa yhteensopivaa se, että kun kyseessä on lähinnä Saksassa työskentelevä työntekijä, joka asuu toisessa jäsenvaltiossa, joka ei ole tuloverovelvollinen Saksassa ja joka ei ole velvollinen maksamaan veroa työnantajan maksukyvyttömyyteen perustuvasta palkkaturvasta (Insolvenzgeld) häntä koskevien säännösten mukaan, hänen työnantajansa maksukyvyttömyystapauksessa kannetaan hänelle kuuluvan palkkaturvan laskemisen kannalta ratkaisevasta palkasta fiktiivisesti verot, jotka kannettaisiin tuloverovelvolliselta Saksassa tekemällä vähennys palkasta, kun työntekijä ei voi enää esittää työnantajalle bruttomääräistä jäännöspalkkaa koskevaa vaatimusta?
            
         
               2)
            
            
               Mikäli ensimmäiseen kysymykseen vastataan kieltävästi, onko se sitä vastoin Euroopan unionin primaarioikeuden määräysten ja/tai johdetun oikeuden säännösten kanssa yhteensopivaa silloin, kun työntekijä voi mainitussa tilanteessa edelleen esittää työnantajalleen bruttomääräistä jäännöspalkkaa koskevan vaatimuksen?
            
         
      (1)  Työntekijöiden vapaasta liikkuvuudesta unionin alueella 5.4.2011 annettu Euroopan parlamentin ja neuvoston asetus (EU) N:o 492/11 (EUVL L 141, s. 1).